Al-Bakriy

Abu Ubayd Abdulloh ibn Abdulaziz ibn Muḥammad ibn Ayyub ibn Amr al-Bakriy , yoki al-Bakriy (taxminan 1040—1094) – millati arab boʻlgan andalusiyalik tarixchi hamda Gʻarbiy musulmon olamining geografi boʻlgan{{cite web |last1=Lévi-Provençal |first1=E. |title=Abū ʿUbayd al-Bakrī |date=24 April 2012 |url=.
 Hayoti 
Al-Bakriy Huelva shahrida tugʻilgan. 1031-yilda Kordova xalifaligi qulagach, oilasi bu yerda barpo etgan qisqa umrli amirlik hukmdorining oʻgʻli edi. Al-Bakriy arablarning Bakr qabilasiga mansub boʻlganHermes, N. (2012). The European Other in Medieval Arabic Literature and Culture: Ninth-Twelfth Century AD. Springer. „Judged as the greatest geographer of al-Andalus, polyvalent scholar Abu ʿUbayd ʿAbd Allah al-Bakri belonged to the powerful Arab tribe of Bakr ibn Wail“. Otasi Sevilya taifasi hukmdori al-Muʼtazid (1042—1069) tomonidan taxtdan agʻdarilgach, al-Bakriy Kordovaga koʻchib oʻtadi. U yerda geograf al-Udriy va tarixchi Ibn Hayyondan taʼlim oladi. Butun umrini al-Andalusda oʻtkazgan, asosan Sevilya va Almeriyada yashagan. Sevilyada boʻlgan davrida El Cid Alfonso VI nomidan xiroj yigʻish uchun kelganiga guvoh boʻlgan. Al-Bakriy oʻz asarlarida tasvirlagan hududlarga shaxsan safar qilmagan holda, Kordovada vafot etgan.
 Asarlari 
Al-Bakriy Yevropa, Shimoliy Afrika va Arabiston yarimoroli haqida yozgan. Uning faqat ikkita asari bizgacha yetib kelgan. Uning Muʿjam mā istaʿjam asari asosan Arabiston yarimoroliga oid joy nomlari roʻyxatini oʻz ichiga oladi va kirish qismida geografik asoslar bayon etiladi. Eng muhim asari esa Kitāb al-Masālik wa-al-Mamālik (Yoʻllar va mamlakatlar kitobi (كتاب المساليك والمماليك) hisoblanadi. Ushbu asar 1068-yilda adabiy hamda savdogar va sayohatchilar xabarlari asosida yozilgan boʻlib, ular qatorida Muhammad ibn Yusuf Varroq (904—973) va Abraham ben Jacob ham bor edi. Mazkur asar Gʻarbiy Afrika tarixi boʻyicha eng muhim dan biri sanaladi hamda Gana imperiyasi, Almoraviylar sulolasi va Transsahroi kabir savdosi haqida muhim maʼlumotlar beradi. Varroqdan olingan maʼlumotlar 10-asrga oid boʻlsa-da, al-Bakriy oʻz davriga yaqin voqealar haqidagi xabarlarni ham asariga kiritgan.

Al-Bakriy transsahroi kabir savdosida islomni qabul qilgan eng qadimgi shahar markazlari haqida maʼlumot beradi. 10-asr oxirlarida Gao Niger daryosi boʻyidagi mahalliy musulmon aholiga ega boʻlgan kam sonli shaharlardan biri edi. Buyuk daryoning ilonizi kabi egri-bugri oqimi boʻylab joylashgan boshqa markazlar ham keyinchalik islomni qabul qildilar. Jumladan, Takrur (Mavritaniya, Senegal), Songai (Mali), Kanem-Bornu (Chad), hamda Hausa hududlari (Nigeriya) kabilar. 11-asrga kelib, ushbu va boshqa ravnaq topgan islomiy shaharlar haqidagi xabarlar shimolga, janubiy Iberiyadagi al-Andalusga yetib bordi va bu al-Bakriyga oʻzining Kitāb al-Masālik wa al-Mamālik asarida shunday yozish imkonini berdi: „Gana shahri tekislikda joylashgan ikki shahardan iborat“. U yana shunday deydi: „Bu shaharlardan biri musulmonlar istiqomat qiladigan katta shahardir. Unda oʻn ikki masjid bor boʻlib, ulardan birida juma namozi oʻqiladi. U yerda maosh oluvchi imomlar va muazzinlar, shuningdek, yuristlar va ulamolar mavjud“.

Uning asarlari maʼlumotlarni nisbatan xolis bayon etishi bilan ajralib turadi. Har bir hudud boʻyicha aholi, ularning urf-odatlari, shuningdek geografiya, iqlim va asosiy shaharlar haqida tavsif beradi. Shunga oʻxshash maʼlumotlar Arabiston yarimoroliga bagʻishlangan geografik asarida hamda oʻzi yashagan davr dunyosiga oid ensiklopedik bitigida ham mavjud boʻlgan. Shuningdek, har bir hudud haqida turli qiziqarli rivoyat va latifalarni ham keltiradi. Afsuski, asosiy asarining bir qismi yoʻqolgan, saqlanib qolgan qismlarning ayrimlari esa hali nashr etilmagan.
 Merosi 
Oydagi kraterlardan biriga al-Bakriy nomi berilgan.
 Yana qarang 
 Idrisiy 12-asrda Sitsiliyada yashagan marokashlik geograf
 Tabariy
 

 
 .
 . Pages 62–87 contain an extract from „The Book of Routes and Realms“ describing West Africa.
 .
 Revised edition with corrections (1913), Tangiers: Adolphe Jourdan. Available from Gallica.
 Al-Bakri’s dictionary is mentioned on page 75.
 
 
 
 

Turkum:1040-yillarda tugʻilganlar
Turkum:1094-yilda vafot etganlar
Turkum:Huelva shahridan boʻlgan shaxslar
Turkum:Al-Andalus geograflari
Turkum:Al-Andalusning 11-asr yozuvchilari
Turkum:Al-Andalusning 11-asr tarixchilari
Turkum:11-asr geograflari
Turkum:11-asr arab tilli yozuvchilar